Navlesvin

Navlesvin (Tayassuidae), òg kalla pekarie eller javeline, er ein familie av klauvdyr (Artiodactyla) som høyrer heime i Amerika. 

 Skildring 
Linjene som førte fram til navlesvin (Tayassuidae) og andre svin (Suidae) skilde truleg lag under sein eocen, altså for cirka 37,2–33,9 millionar år sidan.Orliac, M. J., Antoine, P.-O. & Ducrocq, S. (2010a). Phylogenetic relationships of the Suidae (Mammalia, Cetartiodactyla): new insights on the relationships within Suoidea. Zoologica Scripta, 39, 315–330.

Navlesvin liknar på dyra i svinefamilien, men skil seg også frå desse på fleire område. Navlesvina har blant anna kortare hale, med maksimalt sju virvlar. Artene har òg kortare lemmar og kortare hjørnetenner. Resten av hjørnetennene går også rett nedover i munnen. Navlesvin har elles ein kjertel bakarst på ryggen som dei kan senda ut eit sterkt luktande sekret frå som dei bruker til å markera. Denne opninga minner om ein navle, og dette har gjeve dei namnet navlesvin. Navlesvin har ein trekamra mage som er meir kompleks enn svinemagen.

 Artar 
Familien omfattar tre kjende arter i to slekter. I Brasil er det likevel nokså nyleg oppdaga eit navlesvin som kunne tenkjast å vera ei fjerde art. På norsk fekk det namnet kjempepekari, fordi det var større enn dei andre artene.Peter Carstens. 2005. Forscher entdecken neuen Großsäuger. GEO.de Arten blei først oppdaga i januar 2000, men opplysninga blei halden tilbake av omsyn til vidare undersøkingar. Dyret skil seg frå dei andre tre artane gjennom både å vera større (ca. 130 cm lang og omkring 40 kg tung) og gjennom å mangla det karakteristiske «halsbandet». I seinare tid har andre argumentert for at kjempepekarien berre er ein lokal variant av halsbandpekarien (Pecari tajacu). Dette har blant anna spesialistane ved IUCN gått ut frå.Gongora, J., Reyna-Hurtado, R., Beck, H., Taber, A., Altrichter, M. & Keuroghlian, A. 2011. Pecari tajacu. The IUCN Red List of Threatened Species. Version 2014.2. Besøkt 2014-09-14

Forsking med mitokondrielt DNA støttar teorien om tre slekter; Tayassu, Chacoan og Pecari. Tilhøvet mellom slektene er likevel framleis uavklart og treng meir forsking.Gongora, J., Reyna-Hurtado, R., Beck, H., Taber, A., Altrichter, M. & Keuroghlian, A. 2011. Pecari tajacu. The IUCN Red List of Threatened Species. Version 2014.2. Besøkt 2014-09-14 Pecari tajacu blei tidlegare rekna til slekta Tayassu, men er altså omklassifisert.

mini|Kvitleppa pekari
mini|Halsbandpekari
mini|Chacopekari
 Tayassu
 Kvitleppa pekari (Tayassu pecari), òg kjend som bisamsvin, bisamnavlesvin, moskussvin og kvitskjegga pekari
 Pecari
 Halsbandpekari (Pecari tajacu), òg kjend som halsbandnavlesvin og skunksvin
 Kjempepekari (Pecari maximus), kan vera eit synonym for Pecari tajacuGongora, J., Reyna-Hurtado, R., Beck, H., Taber, A., Altrichter, M. & Keuroghlian, A. 2011. Pecari tajacu. The IUCN Red List of Threatened Species. Version 2014.2. Besøkt 2014-09-14
 Chacoan 
 Chacopekari (Catagonus wagneri), òg kjend som wagnernavlesvin

 Kjelder 

Denne artikkelen bygger på «Navlesvin» frå ,  den 30. mai 2021.  


Bakgrunnsstoff

Kategori:Pattedyr i Nord-Amerika
Kategori:Pattedyr i Sør-Amerika